Source: https://www.riigiteataja.ee/akt/122022012016
Timestamp: 2020-05-26 21:36:22+00:00
Document Index: 3106006

Matched Legal Cases: ['§ 2', '§ 3', '§ 4', '§ 5', '§ 1065', '§ 2', '§ 3', '§ 4', '§ 5']

Säilitussegu turustamise loa taotlemise ja taotluse menetlemise kord – Riigi Teataja
Säilitussegu turustamise loa taotlemise ja taotluse menetlemise kord
Säilitussegu turustamise loa taotlemise ja taotluse menetlemise kord - sisukord
§ 2 Säilitussegu turustamise loa taotlus
§ 3 Otsekoristuse teel saadava säilitussegu turustamise loa menetlus
§ 4 Kasvatatavate taimekultuuride säilitussegu turustamise loa menetlus
§ 5 Säilitussegu turustamise luba
RT I, 22.02.2012, 16
Vastu võetud 20.02.2012 nr 19
Määrus kehtestatakse taimede paljundamise ja sordikaitse seaduse § 1065 lõike 6 alusel.
Määrusega kehtestatakse säilitussegu turustamise loa taotlemise ja taotluse menetlemise kord, sealhulgas taotluse ja loa sisu nõuded.
§ 2. Säilitussegu turustamise loa taotlus
Säilitussegu turustamise loa saamiseks esitab tootja Põllumajandusametile taotluse järgmiste andmetega:
1) tootja nimi, registrikood, aadress, sidevahendite numbrid;
2) koristusmeetod, märgituna „Otsekoristus” või „Kasvatatavad taimekultuurid”;
3) koostisosade massiprotsent taimeliikide ja taime alamliikide kaupa;
4) kasvatatavate taimekultuuride säilitussegu korral segu selliste koostisosade idanevuse andmed, mis ei vasta tarbeseemne idanevuse kohta kehtestatud nõuetele;
5) säilitussegu kogus;
6) kogumiskoha kasvukohatüüp;
7) kogumise aasta.
§ 3. Otsekoristuse teel saadava säilitussegu turustamise loa menetlus
Otsekoristuse teel saadava säilitussegu puhul teeb Põllumajandusamet kogumiskohas visuaalsed vaatlused, et veenduda säilitussegu vastavuses põllumajandusministri 24. aprilli 2006. a määruses nr 56 „Söödakultuuride seemne kategooriad ning söödakultuuride seemne tootmise ja turustamise nõuded” sätestatud nõuetele. Visuaalsed vaatlused tehakse säilitussegu koostisosade kasvuperioodil vastavalt vajadusele.
§ 4. Kasvatatavate taimekultuuride säilitussegu turustamise loa menetlus
(1) Kasvatatavate taimekultuuride säilitussegu puhul võtab Põllumajandusamet taotluse läbivaatamise ajal seemnetest proovi, et kontrollida säilitussegu koostisosade vastavust põllumajandusministri 24. aprilli 2006. a määruses nr 56 „Söödakultuuride seemne kategooriad ning söödakultuuride seemne tootmise ja turustamise nõuded” sätestatud nõuetele.
(2) Lõike 1 alusel võetud prooviga tehakse katsed ja analüüsid kooskõlas rahvusvaheliselt kehtestatud metoodikaga.
(3) Katsete ja analüüside tegemiseks vajalikud proovid võetakse homogeensetest partiidest, järgides sätestatud nõudeid partii ja sellest võetud proovi suuruse kohta.
§ 5. Säilitussegu turustamise luba
(1) Säilitussegu turustamise loale märgitakse järgmised andmed:
5) säilitussegu kogus, mille turustamiseks luba taotletakse;
6) säilitussegu päritolupiirkond;
7) turustuspiirang säilitussegu päritolupiirkonnas;
8) lähtepiirkond;
9) kogumiskoht ja kasvatatavate kultuuride säilitussegu puhul ka kasvatuskoht;
10) kogumiskoha kasvukohatüüp;
11) kogumise aasta.
(2) Otsekoristuse teel saadava säilitussegu korral piisab lõike 1 punkti 3 puhul, kui märgitakse taimeliikidena ja vajaduse korral taime alamliikidena selliste koostisosade, mis on kogumiskoha kasvukohatüübile iseloomulikud ja mis on säilitussegu koostisosadena olulised loodusliku keskkonna säilitamiseks geneetiliste ressursside säilitamise kontekstis, massiprotsent.
1 komisjoni direktiiv 2010/60/EL, millega sätestatakse teatavad erandid looduskeskkonna säilitamiseks mõeldud söödakultuuride seemnesegude turustamiseks (ELT L 228, 31.08.2010, lk 10–14)